નોંધનીય છે કે, પનામાગેટ સ્કેન્ડલમાં દોષી સાબિત થયા બાદ પાકિસ્તાનની સુપ્રીમ કોર્ટ દ્વારા નવાઝ શરીફને વડાપ્રધાન પદેથી બરખાસ્ત કરવામાં આવ્યા હતા. ત્યાર બાદ હવે નવા વડાપ્રધાન તરીકે શાહિદ ખકાન અબ્બાસી ચૂંટાઇ આવ્યા છે. પાકિસ્તાની મીડિયાના અહેવાલો અનુસાર, આ પહેલાં એક અનૌપચારિક બેઠકમાં શાહિદ ખકાન અબ્બાસીને કામચલાઉ વડાપ્રધાન બનાવવાનો નિર્ણય કરવામાં આવ્યો હતો. કહેવાઇ રહ્યું હતું કે, નવાઝ શરીફના નાના ભાઇ શહબાઝ શરીફ પાકિસ્તાનના વડાપ્રધાન બનશે અને તેઓ કારભાર સંભાળે એ પહેલાં તાત્કાલિક કામચલાઉ ધોરણે અબ્બાસીને વડાપ્રધાન બનાવવામાં આવશે. જો કે, તાજેતરની જાણકારી અનુસાર, શાહિદ ખકાન અબ્બાસી જ પાકિસ્તાનના વડાપ્રધાન તરીકે ચૂંટાયા છે.